laion/Wikipedia-Exotic huggingface dataset:
הבחירות לפרלמנט בגרמניה הנאצית (1933)

הבחירות לפרלמנט בגרמניה הנאצית שהתקיימו ב-12 בנובמבר 1933 הבחירות הראשונות מאז תפסה המפלגה הנאצית את השלטון במלואו, עם העברת "חוק ההסמכה" במרץ אותה שנה. עד למועד הבחירות, נאסרה השתתפותן של כל מפלגות האופוזיציה, ולבוחרים הוצגה רשימה יחידה של המפלגה הנאצית ו-22 "אורחים" שלה, שלא היו חברי מפלגה. "אורחים" אלה, שכללו אנשים כמו אלפרד הוגנברג, ממילא תמכו באופן מלא בשלטונו של אדולף היטלר ובמשטרו. בחירות אלו נתנו את הטון לכל הבחירות והמשאלות הנוספות שנערכו בעידן הנאצי. התוצאות הרשמיות הראו על תמיכה של כ־92% מהמצביעים ברשימה הנאצית, ואחוז ההצבעה עמד על כ־96% אחוז. ההצבעה נערכה בתנאים הרחוקים מלהיות חשאיים. מצביעים רבים חששו שכל מי שיצביע "לא" יתגלה וייענש על כך. בכמה קהילות איימו על הבוחרים בפעולות תגמול, אם יעזו להצביע "לא", או אפילו אם פשוט לא יצליחו להצביע כלל. למרות זאת, כ־3.4 מיליון מצביעים הגישו פתקים "פסולים". בבחירות אלו נערך גם משאל עם נפרד, על החלטתו של היטלר להוציא את גרמניה מחבר הלאומים, שזכה לתמיכה דומה. ב-12 בדצמבר התכנס הרייכסטאג החדש, המורכב באופן בלעדי מחברי המפלגה הנאצית ואוהדיה, כדי לבחור לנשיאות את הרמן גרינג. Read, Anthony (2004). The Devil's Disciples: The Lives and Times of Hitler's Inner Circle. London: Pimlico. p. 344. ISBN 0-7126-6416-5. William Shirer, The Rise and Fall of the Third Reich (Touchstone Edition) (New York: Simon & Schuster, 1990)
דניס פופוב

דניס יוריוביץ' פופוב (באוקראינית: Денис Юрійович Попов; נולד ב-20 באפריל 1995) הוא כדורגלן אוקראיני המשחק בקבוצת דינמו קייב ובנבחרת אוקראינה. דניס פופוב נולד בכפר מיגיה שבמחוז מיקולאייב. התגלה ככישרון כבר בגיל מאוד צעיר. כשהיה בן 11 התקבל לאקדמיה לכדורגל בקייב. בגיל 16 חתם על חוזה השחקן עם דינמו קייב. תחילה צורף לסגל של קבוצת הנוער (עד גיל 19) ובתחילת 2019 הצטרף לסגל הקבוצה הבוגרת של המועדון. ב-13 באפריל 2019 שותף לראשונה במשחק רשמי - משחק במסגרת הליגה כנגד מריופול. ב-2 באוקטובר 2020 חתם על חוזה ל5 שנים בדינמו קייב. פופוב שיחק בכל שכבות הגיל של הנבחרות הלאומיות של אוקראינה. הוא היה בסגל נבחרת הנוער לאליפות העולם לנוער בשנת 2019, בה זכה עם קבוצתו במקום הראשון. פופוב נטל חלק בכל משחקי נבחרתו בטורניר והבקיע 3 שערים. באביב 2021 זומן פופוב לנבחרת הבוגרת של אוקראינה. את הופעת הבכורה שלו במדי הנבחרת ערך ב-21 במאי 2021 במסגרת משחק ידיות מול נבחרת בחריין. הוא נכלל בסגל הנבחרת ליורו 2020, אך לא השתתף באף אחד ממשחקי הנבחרת בטורניר. גביע העולם בכדורגל עד גיל 20: 2019 אליפות אוקראינה : 2020/2021 הגביע האוקראיני: 2019/2020, 2020/2021 דניס פופוב, ברשת החברתית אינסטגרם דניס פופוב, באתר Transfermarkt דניס פופוב, באתר Soccerway דניס פופוב, באתר WorldFootball.net דניס פופוב, באתר FootballDatabase.eu
יאנינה לייציג

יאנינה לייציג' (בגרמנית: Janina Leitzig; נולדה ב-16 באפריל 1999) היא כדורגלנית גרמנייה, המשחקת בעמדת השוערת בלסטר סיטי(אנ') מהסופר ליג האנגלית. הופנהיים לייציג החלה את קריירת הכדורגל שלה כשהצטרפה לקבוצת הנוער במועדון מינגולשהיים ממחוז קרלסרוהה(אנ') לפני שעברה למחלקת הנוער במועדון הופנהיים ב-2013. במשך שלוש שנותיה בקבוצת הנוער, הייתה לייציג חלק גם מקבוצת המילואים של הופנהיים, בה ערכה את הופעת הבכורה שלה ב-30 באוגוסט 2015, בניצחון 4:1 קבוצת המילואים של איינטרכט פרנקפורט. בעונות הבאות חלקה בקבוצה פחת, כשהיא משותפת ב-45 משחקים במשך מספר עונות. לייציג ערכה את הופעת הבכורה שלה בבונדסליגה ב-3 ביוני 2018, בניצחון 4:0 על ורדר ברמן(אנ'). באיירן מינכן לקראת עונת 2021/22 חתמה השוערת בבאיירן מינכן מהבונדסליגה. לייציג ערכה את הופעת הבכורה שלה במדי באיירן בסיבוב השני בגביע הגרמני, בניצחון 6:0 על אלבסברג(אנ'), ב-25 בספטמבר 2021. חודשיים לאחר מכן, ב-21 בנובמבר, ערכה את הופעת הבכורה בליגה במדי באיירן, בניצחון 3:0 על קארל צייס יינה(אנ'). בינואר 2023 נשלחה למועדון לסטר סיטי(אנ') מהסופר ליג האנגלית, בהשאלה עד תום העונה בכדי לאפשר לה לצבור זמן משחק. ב-15 בינואר ערכה את הופעת הבכורה שלה במועדון, בניצחון 3:0 על ברייטון(אנ') נגד מאמנה הקודם ינס שוייר(גר'). לסטר סיטי ב-7 ביולי 2023 הודיעה לסטר על החתמתה של השוערת על חוזה לטווח ארוך. ב-21 במאי 2016 ערכה לייציג את הופעת הבכורה שלה במדי נבחרת גרמניה עד גיל 17(אנ'), בניצחון 3:0 על רוסיה במסגרת יורו 2016 לנערות עד גיל 17(אנ'). את הופעתה השנייה במדי הנבחרת ערכה ב-7 באוקטובר 2016, בניצחון בשלב הבתים של גביע העולם לנערות עד גיל 17 שנערך בירדן. ב-12 וה-18 בדצמבר 2018 ערכה לייציג את הופעותיה במדי נבחרת גרמניה עד גיל 19(אנ'), במוקדמות יורו 2018 לנערות עד גיל 19(אנ') בניצחונות על קוסובו ואירלנד. חודשיים קודם לכן, ב-18 באוקטובר 2018, ערכה השוערת את הופעת הבכורה שלה במדי נבחרת גרמניה עד גיל 20(אנ'), בהפסד 2:0 לסרביה. יאנינה לייציג, ברשת החברתית אקס (טוויטר) יאנינה לייציג, ברשת החברתית אינסטגרם יאנינה לייציג, באתר Soccerdonna (בגרמנית) יאנינה לייציג, באתר WorldFootball.net יאנינה לייציג, באתר FootballDatabase.eu באיירן החתימה את לייציג, באתר באיירן לייציג מושאלת ללסטר, באתר באיירן דו"ח המשחק, באתר www.soccerdonna.de לייציג חוזרת ללסטר, באתר לסטר סיטי ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יאנינה לייציג".
סרפסבורג

סרפסבורג (בנורווגית: Sarpsborg) היא עיר בחלק הדרום-מזרחי של נורווגיה, במחוז ויקן. סרפסבורג הייתה בירתו של המחוז לשעבר אסטפול. העיר הכילה כ-58,182 תושבים נכון לשנת 2022. נכון לאותה השנה נפת סרפסבורג היא הנפה השביעית בגודלה במחוז ויקן. נכון לאותה השנה סרפסבורג הייתה העיר ה-16 בגודלה בנורווגיה. העיר היא חלק מאזור המטרופולין פרדריקסטאד-סרפסבורג, אשר נחשב כיום לאזור המטרופולין החמישי בגודלו בנורווגיה. העיר ממוקמת בפתחו של נהר גלומה, שהוא הנהר הגדול ביותר בנורווגיה, והיא מוקפת ביערות ואגמים. לסרפסבורג היסטוריה עשירה, עם עדויות להתיישבות אנושית במקום עוד במהלך תקופת האבן. אחד ממוקדי העניין הבולטים ביותר של העיר הוא מוזיאון בורגארסיסל (Borgarsyssel) המציג את המורשת התרבותית וההיסטורית של האזור. אטרקציות פופולריות נוספות באזור כוללות את אחוזת הפסלונד, שהיא בית אחוזה מהמאה ה-17 שהשתמרה היטב, ופארק קולאס אשר מכיל מספר שבילי הליכה ואגמים. ישנם בעיר גם מספר גלריות אמנות, ותיאטראות. העיר מארחת מספר פסטיבלים ואירועים במהלך השנה, כולל פסטיבל הסתיו הנודע, החוגג את קציר הסתיו עם אוכל מסורתי, מוזיקה ובידור. העיר היא גם מרכז אזורי לתעשייה ומסחר. הארלד דאל (1863–1920), אביו של הסופר הבריטי רואלד דאל היה יליד סרפסבורג רואלד אמונדסן (1872-1928) מגלה ארצות, האדם הראשון שהגיע לקוטב הדרומי, יליד בורג (שם העיר לפני ששמה שונה לסרפסבורג) אולריקה בראנדסטורפ (נולדה ב-1995 בסרפסבורג) זמרת, כותבת שירים ושחקנית נורווגית. לסרפסבורג מספר ערים תאומות: הרשות הפלסטינית בית לחם, הרשות הפלסטינית הממלכה המאוחדת בריק-אפון-טוויד (אנ'), הממלכה המאוחדת פינלנד פורסה (אנ'), פינלנד ארצות הברית גרנד פורקס, דקוטה הצפונית, ארצות הברית שוודיה סדרטליה (אנ'), שוודיה דנמרק סטרואר (אנ'), דנמרק אתר האינטרנט הרשמי של סרפסבורג (בנורווגית ספרותית) סרפסבורג, ברשת החברתית פייסבוק סרפסבורג, ברשת החברתית אקס (טוויטר) סרפסבורג, ברשת החברתית אינסטגרם סרפסבורג, ברשת החברתית LinkedIn סרפסבורג, סרטונים בערוץ היוטיוב ערך זה הוא קצרמר בנושא גאוגרפיה של נורווגיה ובנושא יישובים באירופה. אתם מוזמנים לתרום לוויקיפדיה ולהרחיב אותו.
ביטחון קיבוצי

ביטחון קיבוצי הוא משטר ביטחון מוסכם על מדינות, הקובע כללים לשמירת השלום שהעיקרון המנחה אותם הוא, שמעשה תוקפנות מצד מדינה כלשהי ייתקל בתגובה קיבוצית של המדינות. עיקרון זה נודע בעיקר מאירופה של לפני מלחמת העולם הראשונה, אז התפיסה הייתה שהסכמי אי תקיפה ובריתות צבאיות בין המדינות ימנעו מלחמה. תפיסה זו התנפצה עם פרוץ מלחמת העולם הראשונה, אך זכתה לעדכון לאחר מלחמת העולם הראשונה, עם הקמת חבר הלאומים, אולם המונח משמש יותר כביטוי לאשליה, מכיוון שבתקופה זו היו מספר אירועים שהפרו את "הביטחון הקיבוצי": כניסת גרמניה לחבל הריין המפורז בשנת 1936. פלישת איטליה לאתיופיה בשנת 1935. פלישת האימפריה היפנית למנצ'וריה ב-1931 ולסין ב-1937. המשבר הכלכלי העולמי של 1929 עם המלחמה הקרה בין ברית המועצות לארצות הברית, רווחה הדעה שמאזן האימה בין המדינות, ובתוכו הידיעה כי תקיפה של אחד הצדדים תביא לחורבן מוחלט – הן של היריבה והן שלה עצמה, תמנע מלחמה. עקרון הביטחון הקיבוצי טוען ששלום ישכון בין מדינות כאשר זה יהיה האינטרס שלהן, ולכן כדי למנוע מלחמות אין להתבסס על הרצון לשלום מצד המדינות, רצון שעלול להשתנות, אלא על הצבת המלחמה כמצב לא כדאי עבור המדינות. ברית נאט"ו ביטחון קיבוצי, באתר אנציקלופדיה בריטניקה (באנגלית) ערך זה הוא קצרמר בנושא מדע המדינה. אתם מוזמנים לתרום לוויקיפדיה ולהרחיב אותו.
חומצה ולרית

חומצה ולרית (Valeric acid ) או חומצה פנטנואית (pentanoic acid ) היא חומצה קרבוקסילית בעלת שרשרת ישרה של 5 אטומי פחמן. החומצה מצויה באופן טבעי בולריאן רפואי ומכאן שמה. השימוש העיקרי בחומצה ולרית הוא בייצור אסטרים ריחניים לתעשיית הבשמים, הקוסמטיקה ותוספי המזון. מייצרים חומצה ולרית בתגובה של 1-בוטן עם גז הסינתיזה. נוצר אלדהיד המתחמצן לחומצה C H 3 C H 2 C H 2 = C H 2 + C O + H 2 → C H 3 C H 2 C H 2 C H 2 C O → C H 3 C H 2 C H 2 C H 2 C O O H {\displaystyle CH_{3}CH_{2}CH_{2}=CH_{2}+CO+H_{2}\rightarrow CH_{3}CH_{2}CH_{2}CH_{2}CO\rightarrow CH_{3}CH_{2}CH_{2}CH_{2}COOH} חומצה ולרית מגיבה באופן אופייני לחומצות קרבוקסיליות ומתקבל קבלת אנהידריד, אסטרים או אמידים. חומר הביניים בהפקת תוצרים אלו הוא לרוב פנטוניל כלוריד (Pentanoyl chloride) שנוסחתו CH3CH2CH2CH2C(O)Cl עיקר השימוש בחומצה ולרית היא כחומר גלם לאסטרים המשמשים כתוספי ריח לתכשירי קוסמטיקה ומזון. האסטרים השימושיים הם מתיל ולריאט (methyl valerate) המוסף לסבונים ותכשירי כביסה בריכוז של 0.1-1% להוספת ריח פירותי. אתיל ולריאט (Ethyl valerate) שריחו מזכיר תפוח המשמש כתוסף מזון ופנטיל ולריאט או פנטיל פנטונאט (Pentyl pentanoate) המקנה ארומת תפוח ולעיתים אננס. מדיה וקבצים בנושא חומצה ולרית בוויקישיתוף
תאודור אנדריי

תאודור אנדריי (ברומנית: Theodor Andrei; נולד ב-9 באוקטובר 2004) הוא זמר רומני. ייצג את רומניה באירוויזיון 2023, שהתקיים בליברפול שבממלכה המאוחדת, עם השיר "D.G.T. (Off and On)".‏ אנדריי התפרסם בזכות השתתפותו בתחרות הכישרונות "Vocea Romaniei Junior" בשנת 2017. הוא הודח בשלב חצאי הגמר. בשנת 2020 התחרה בגרסה הרומנית ל-"The X Factor". אלבום הבכורה שלו, Fragil, יצא לאור ב-2022. בדצמבר 2022 אושר כי אנדריי עתיד להשתתף ב-Selecția Națională 2023, הקדם הרומני לאירוויזיון 2023, יחד עם עוד אחד-עשר משתתפים. שירו, "D.G.T. (Off and On)", שוחרר כרצועה השנייה באלבום שהוציא בהשתתפות לוקה אדאטאנו. לרגל התחרות הוציא גרסת סולו בת שלוש דקות, כדי שיתאים לחוקי האירוויזיון. ב-11 בפברואר 2023 עלה על בימת התחרות וביצע את השיר. עם תום הקראת התוצאות הוכרז כזוכה. ב-11 במאי 2023 ביצע אנדריי את "D.G.T. (Off and On)" על בימת חצי הגמר השני של אירוויזיון 2023. הוא נכשל בניסיון להעפיל לגמר התחרות, שהתקיים ב-13 במאי. מדיה וקבצים בנושא תאודור אנדריי בוויקישיתוף תאודור אנדריי, ברשת החברתית פייסבוק תאודור אנדריי, ברשת החברתית אינסטגרם תאודור אנדריי, ברשת החברתית טיקטוק תאודור אנדריי, סרטונים בערוץ היוטיוב תאודור אנדריי, במסד הנתונים הקולנועיים IMDb (באנגלית) תאודור אנדריי, באתר אפל מיוזיק (באנגלית) תאודור אנדריי, באתר ספוטיפיי תאודור אנדריי, באתר סאונדקלאוד (באנגלית) תאודור אנדריי, באתר Last.fm (באנגלית) תאודור אנדריי, באתר MusicBrainz (באנגלית) תאודור אנדריי, באתר דיזר תאודור אנדריי, באתר Discogs (באנגלית) תאודור אנדריי, באתר Genius תאודור אנדריי, באתר בנדקמפ תאודור אנדריי, באתר טיידל (באנגלית) "Cine este Theodor Andrei, tânărul de 18 ani care va reprezenta România la Eurovision 2023 cu piesa „D.G.T. (Off and on)"". hotnews.ro (ברומנית). HotNews. 12 בפברואר 2023. נבדק ב-13 בפברואר 2023. {{cite web}}: (עזרה) Anica Bejan (11 בפברואר 2023). "Theodor Andrei a câștigat Selecția Națională Eurovision România 2023. Publicul a decis!" (ברומנית). {{cite web}}: (עזרה) "Cine este Theodor Andrei, tânărul de 18 ani care va reprezenta România la Eurovision 2023 cu piesa "D.G.T. (Off and on)"" (ברומנית). 11 בפברואר 2023. {{cite web}}: (עזרה) Anthony Granger (17 בדצמבר 2022). "Romania: Twelve Selecţia Naţională 2023 Finalists Announced" (באנגלית). {{cite web}}: (עזרה) Emily Grace (11 בפברואר 2023). "Romania: Theodor Andrei To Eurovision 2023" (באנגלית). {{cite web}}: (עזרה) Eurovision 2023 Semi-final 2 Results
תלמידי חכמים מרבים שלום בעולם

תלמידי חכמים מרבים שלום בעולם היא מימרה תלמודית של האמורא רבי אלעזר בשם רבי חנינא בשבח ומעלת התלמיד חכם. המימרה נסמכת על הפסוק בספר ישעיה: ”וְכָל בָּנַיִךְ לִמּוּדֵי ה' וְרַב שְׁלוֹם בָּנָיִךְ.” וכך דרש האמורא: אל תקרי "בָּנָיִךְ" אלא "בּוֹנָיִךְ", דהיינו שתלמידי החכמים שהם בוני העם הם גם סיבה להשכנת שלום בעם. מימרה זו מסיימת מספר מסכתות בתלמוד הבבלי. המימרה מופיעה גם בתלמוד הירושלמי בספרות המדרש ובאבות דרבי נתן. לפי המנהג הנפוץ בקהילות ישראל מימרה זו נאמרת מידי בוקר בסיום הפרק אין כאלוקינו שבסוף תפילת שחרית (לאחר נוסח פיטום הקטורת). המנהג לומר זאת מוזכר כבר בסדר רב עמרם גאון. לאחר המימרה נהוג לומר סדרת פסוקים שעוסקים בשלום. לאימרה זו מספר לחנים, בעיקר בסגנון החזנות. בין המפרשים יש שראו בכך דרישה מתלמידי החכמים לנהוג במידת הענווה ועל ידי כך ירבה השלום. הראי"ה קוק רואה במימרה זו מטרה שהלומדים והמעיינים יציגו את כל צדדי החכמה ואת כל השיטות השונות, ועל ידי כך יתבררו צדדי האמת השונים: ”כולם יכירו שכולם, גם ההפכים בדרכיהם ושיטותיהם כפי הנראה, המה כולם למודי ד', בכל אחד מהנה יש צד שיתגלה על ידו ידיעת ד' ואור האמת.” הרב אורי שרקי, תלמידי חכמים מרבים שלום בעולם, באתר יוטיוב אריה בראון, אמר רבי אלעזר אמר רבי חנינא תלמידי חכמים (ביצוע מוקלט), באתר הספרייה הלאומית ביצוע המימרא אמר רבי אלעזר אמר רבי חנינא, תלמידי חכמים מרבים שלום בעולם, בביצוע הפייטן והחזן ר' ניסים סאאל, בלחן שהתחבר על ידי מלך החזנים רבי יוסל'ה רוזנבלט זצ"ל ספר ישעיהו, פרק נ"ד, פסוק י"ג תלמוד בבלי, מסכת ברכות, דף ס"ד, עמוד א', מסכת יבמות, דף קכ"ב, עמוד ב', מסכת נזיר, דף ס"ו, עמוד ב', מסכת כריתות, דף כ"ח, עמוד ב', מסכת תמיד, דף ל"ב, עמוד ב'. במסכת תמיד מופיעה האימרה בשם רבי אלעזר בן עזריה, אך ככל הנראה זו טעות, וגם בספר עין יעקב במסכת תמיד הגרסה היא אמר רבי אלעזר אמר רבי חנינא. יש לציין שבתנא דבי אליהו זוטא פרשה יז הנוסח הוא אמר רבי אלעזר בן עזריה אמר רבי חנינא המסכתות בתלמוד הבבלי המסיימות במימרה זו, מרומזות במילה "בָּנָיִךְ" ממנה נדרשת המימרה: ברכות, נזיר, יבמות וכריתות (ערוך לנר, סוף מסכת יבמות). מסכת תמיד, שלא נמצאת בידינו בשלמותה, לא מרומזת במילה זו תלמוד ירושלמי, מסכת ברכות, פרק ט', הלכה ה' ראו איכה רבה פרשה ה, מדרש תהלים מזמור קכב ותנא דבי אליהו זוטא פרשה יז נוסחא ב פרק מח בסיום התפילה בחול ובשבת ראו למשל בספר "מראית העין" של החיד"א (מסכת פסחים דף קטז עמוד ב) שכתב: "ולפי פשוטו, כשהם תלמידי חכמים שלומדים תורה לשמה בענוה ומחזיקים עצמן לתלמידי חכמים כי בעיניהם אינם חכמים רק תלמידים, והיה הענוה אזור מתנם, אז מרבים שלום בעולם, מרביצין תורה שנקראת שלום בעולם, דעל ידי הענוה מכוונים לאמת, כמו שכתוב על בית הלל, וגם כפשוטו מרבים שלום בעולם" ראו עין אי"ה ברכות פרק ט אות שסא
כוח משיכה (פירושונים)

האם התכוונתם ל... כוח משיכה – כבידה, תופעה פיזיקלית שבה עצמים בעלי מסה ואנרגיה נמשכים זה אל זה כוח משיכה (סרט, 2013) – סרט קולנוע אמריקאי משנת 2013 בבימויו של אלפונסו קוארון כח משיכה (סרט, 1989) – סרט קולנוע ישראלי משנת 1989 בבימויו של נפתלי אלטר
טירת ברנשטיין

טירת ברנשטיין (בגרמנית: Burg Bernstein) היא טירה הממוקמת במקום הגבוהה ביותר בבורגנלנד, אוסטריה, נבנתה כנראה במאה ה-9 או לפני כן. הטירה מוזכרת בשנים 860 כשייכת לבישופות זלצבורג. משנת 1199 הטירה הייתה חלק מממלכת הונגריה ובעליה נקרא אקוס (Ákos). ב-1236 נכבשה הטירה על ידי בלה הרביעי, מלך הונגריה, שבהמשך העניק אותה לרוזן היינריך השני מגיסין. ב-1260 נכבשה הטירה על ידי קארוי הראשון, מלך הונגריה. ב-1482 הטירה עוברת לזמן קצר לשלטונו של מתיאש הראשון, מלך הונגריה. ב-1487 נתן פרידריך השלישי, קיסר האימפריה הרומית הקדושה את הטירה להנס קניגסברג. ב-1529 וב-1532 צר על הטירה, ללא הצלחה, צבא עות'מאני. ב-1604 צר על הטירה צבא המורכב מטורקים, טאטארים ובני טרנסילבניה בפיקודו של אישטוואן בוצ'קאי, אך שוב ללא הצלחה. ב-1617, כתוצאה ממכת ברק, היה פיצוץ במחסן של אבק שריפה והטירה ניזוקה קשה. לודוויג קניגסברג שיקם את הנזקים תוך בנייה בסגנון הבארוק, אך מגדלי הטירה נותרו רעועים. מאוחר יותר, ב-1659, מכר ארנריך כריסטוף קניגסברג את הטירה והאחוזה לרוזן אדם בת'יאני. כעבור קרוב למאתיים שנה, ב-1864, מכר גוסטב בתיאני את הטירה לאדוארד או'איגן. היורשים מכרו את הטירה, ב-1892, לאדוארד אלמאשי ומאז הטירה בידי אותה משפחה. בטירה נולד מי שעתיד להיות הטייס והחוקר לאסלו אלמאשי. ב-1953 הוסבה הטירה לבית מלון ומסעדה ועברה שיפוץ ב-2007. במהלך השנים היו עדויות על דמות לבנה של אישה המשוטטת באולמות הטירה. בספר של בנדיקט גרבינסקי "Infestazioni e apparizioni di fantasmi" מסופר, שזאת רוחה שלאצילה מהמאה ה-15, ג'ובאנה דה פרסקובלדי בת המשפחה האיטלקייה פלורנטין, שנישאה ב-1485 לאדון הטירה, לורנץ פון אוילוק והאחרון הפתיע אותה יום אחד עם מאהבה, חבר ילדות איטלקי. הבעל דקר את המאהב והשליך את גופתו לבאר ועקבות האישה אבדו מאז. מבט מדרום מערב השער החיצוני השער הפנימי מגדל הטירה מבט מהאוויר מדיה וקבצים בנושא טירת ברנשטיין בוויקישיתוף אתר האינטרנט הרשמי של טירת ברנשטיין (בגרמנית) "The castle - one thousand years of history". www.burgbernstein.at (באנגלית אמריקאית). נבדק ב-2022-05-01.
טיגריס (פירושונים)

האם התכוונתם ל... טיגריס – מין יונק מסוג פנתר שבמשפחת החתוליים טיגריס באלינזי – תת-מין נכחד של טיגריס טיגריס בנגלי – תת-מין של טיגריס טיגריס ג'אווה – תת-מין נכחד של טיגריס שהתקיים באי ג'אווה שבאינדונזיה טיגריס דרום-סין – תת-מין נדיר ביותר של טיגריס. טיגריס הודו-סיני – קרוי גם טיגריס קורבט, תת-מין של טיגריס המצוי במדינות הודו-סין טיגריס טרינילי – תת-מין נכחד של טיגריס טיגריס כספי – תת-מין נכחד של טיגריס שחי במרכז אסיה טיגריס לבן – טיגריס אשר בשל הבדל גנטי צבעו לבן או כמעט לבן טיגריס מלאי – תת-מין של טיגריס. תפוצתו באיי דרום-מזרח אסיה ובעיקר במדינת מלזיה טיגריס נגנדונג – תת-מין נכחד של טיגריס. שרידיו נמצאו בסונדאלנד, אינדונזיה טיגריס סומטרה – תת-מין של טיגריס המצוי על האי האינדוניזי סומטרה טיגריס סיבירי – תת-מין נדיר של טיגריס טיגריס שנחרבי – סוג טורף נכחד מתת-משפחת... תקיפת טיגריס – תקיפת אנשים הנגרמת בידי טיגריסים לאורך דרום אסיה ובדרום-מזרח אסיה במספר אזורים כריש טיגריסי – המכונה גם טיגריס הים או כריש נמר הוא כריש ממשפחת הכרישיים דג טיגריס גולייתי – מין של דג גרם מסדרת החריתאים המצוי בנהרות ברחבי אגן הקונגו דג טיגריס ויטטוס – מין של דג טורף ממחלקת מקריני סנפיר מסדרת החריתאים דג טיגריס – סוג של דגי גרם בני משפחת האלסטיים טיגריס בסערה טרופית – ציור בצבעי שמן של הצייר הצרפתי אנרי רוסו, שנוצר בשנת 1891 טיגריס (יעקב פינס) – הדפס מאת הצייר הישראלי יעקב פינס טיגריס שוודי – כרזה וסלוגן שוודי שנוצר על ידי הסופר ברטיל אלמקוויסט ב-1941, בתקופת מלחמת העולם השנייה טריומף טיגריס – קטנוע בריטי טיגריס (רכב) – רכב שטח ממוגן ירי מתוצרת ישראל טיגי הטיגריס – סדרת אנימציה אמריקאית-קנדית לילדים
גרגורי מיאסויידוב

גרגורי מיאסויידוב (ברוסית: Григо́рий Мясое́дов; ‏ 19 באפריל 1834 – 31 בדצמבר 1911) היה אומן רוסי משפיע, נציג של תנועת הריאליזם. אביו היה מאצולה מקומית, והיה מחברו של ספר שכותרתו "הסקירה הכלכלית הסטטיסטית של החלק הדרומי של מחוז טולה". הוא החל את לימודיו בגימנסיה באוריול, אך לא השלים את לימודיו לפני שנרשם לאקדמיה האימפריאלית לאמנויות, שם מדריכיו היו קרל טימולאון פון נף ואלכסיי מרקוב. בשנת 1862 קיבל מדליית זהב על ציורו "יציאתו של גריגורי אוטרפייב מהפונדק" (סצנה מבוריס גודונוב מאת פושקין). לאחר שקיבל מענק על נסיעות מהאקדמיה, הוא ביקר בפריז, פירנצה, רומא וספרד במסעות לימודים. עם שובו לרוסיה בשנת 1870, הוא קיבל תואר "אקדמאי". זמן קצר לאחר מכן, הוא הפך לאחד ממייסדי תנועת הנודדים. ונשאר משתתף ותומך נלהב בהם למשך שארית חייו. ב-1876 הוא עבר לגור בחווה ליד חרקוב והחל ליצור תיאורים של חיי האיכרים. מ-1861 עד 1881, הוא היה נשוי לפסנתרנית יקטרינה קריבצובה, אך נפרד ממנה כשהייתה בהריון עם בנו איוואן, בחשד שאיוואן אינו ילדו.[3] הוא התחתן שוב זמן קצר לאחר מכן (לאמנית קסניה איבנובה), אך חשדותיו נשארו והוא לא הרשה לקסניה להתייחס לאיוואן כאל בן. במשך מספר שנים הופקד איוואן בטיפולו של חברו ועמיתו של מיאסויידוב, אלכסנדר קיסליוב. בשנת 1883 היה מיאסויידוב הדגם של איוואן האיום בציור של איליה רפין "איוון האיום ובנו". בשנת 1889, הוא רכש בית אחוזה גדול בפולטבה, הכולל פארק, בריכות וגנים, [2] שם הצטרף איוואן למשפחה. כשהיה שם, הוא צייר מסך ועיצב תפאורה לתיאטרון המקומי. הוא גם ארגן בית ספר לאמנות ב-1894 וכתב ספר על גינון. הוא התפטר מהאקדמיה ב-1902, במחאה על שיטות ההוראה שלהם. למרות שעבד במגוון נושאים, תמיד הייתה לו חיבה לציור דתי ותכנן טריפטיך של "רוסיה הקדושה" לפני מותו הוא נקבר באחוזתו, שמאז 1926 היא מיקומו של מצפה הכוכבים הגרבימטרי של פולטבה. מדיה וקבצים בנושא גרגורי מיאסויידוב בוויקישיתוף אתר האינטרנט הרשמי של גרגורי מיאסויידוב "Мясоедов Григорий Григорьевич". Brockhaus and Efron Encyclopedic Dictionary: In 86 Volumes (82 Volumes and 4 Additional Volumes). St. Petersburg. 1890–1907. ХУДОЖНИК МЯСОЕДОВ. Биография и картины Григория Мясоедова. Художники передвижники. Создание товарищества русских художников-передвижников, www.bibliotekar.ru RusArtNet: Brief biography valkenier, Elizabeth Kridl (January 1993). "The Writer as Artist's Model: Repin's Portrait of Garshin". Metropolitan Museum Journal. 28: 207–216
אלכסנדר מורוזוב

אלכסנדר מורוזוב (ברוסית: Александр Морозов; ‏1835—1904) היה צייר וחרט ז'אנר רוסי. אביו, איוואן מורוזוב, היה אמן, והוא החל את לימודיו באקדמיה הקיסרית לאמנויות ב-1851, שם למד אצל אלכסיי מרקוב. הוא קיבל מדליית זהב ב-1861 על ציורו "לנוח בזמן הקציר". שנתיים לאחר מכן, הפך לחלק מ"מרד הארבעה עשר" - קבוצת סטודנטים שתמכה בריאליזם והתנגדו להתעקשותה של האקדמיה לקדם את הסגנון הקלאסי. יחד עם האחרים הוא התפטר וקיבל את הכינוי "אמן מחלקה ב'". מאוחר יותר, הוא הצטרף לקומונה של אמנים (ארטל) באי וסילייבסקי. בשנה שלאחר מכן הוענק לו תואר "אקדמאי" על ציורו "לצאת מהכנסייה בפסקוב". מ-1874 ועד מותו, לימד רישום בבית הספר הקיסרי. במשך שנים רבות לימד רישום גם ב"אגודה לעידוד האמנויות". הוא גם היה משתתף קבוע בתערוכות של הנודדים, אם כי היו לו כמה חילוקי דעות עם גישתם ומעולם לא הפך לחבר באופן רשמי. בנוסף, הוא השתתף במספר תערוכות בינלאומיות, כולל התערוכה העולמית 1873 בווינה (1878). מדיה וקבצים בנושא אלכסנדר מורוזוב בוויקישיתוף Great Soviet Encyclopedia, edited by Alexander Prokhorov Moscow (1974) Vol.16, "Мёзия — Моршанск Kenneth, Alexander Morozov, www.rusartnet.com (באנגלית בריטית) "Морозов, Александр Иванович". Brockhaus and Efron Encyclopedic Dictionary: In 86 Volumes (82 Volumes and 4 Additional Volumes). St. Petersburg. 1890–1907.
כבישה קרה

כבישה קרה היא תהליך תעשייתי להפקת שמן מפירות וזרעים. שמן המופק באמצעות כבישה קרה נקרא שמן כתית. בתהליך הכבישה הקרה נדחסים הפירות או הזרעים, לעיתים לאחר שעברו שלב מקדים של טחינה, ומהודקים באמצעות מכבש מכני (אנ'), ללא חימום של חומר הגלם. חימום חומר הגלם מאפשר הפקת כמויות גדולות יותר של שמן, אך פוגע מאוד באיכותו ולמעשה הורס את מרבית הויטמינים ונוגדי החימצון. אמצעי כבישה מסורתיים, אך הנמצאים בשימוש גם במאה ה-21 (מטעמים שיווקיים, בעיקר) הם רחיים, מכבש מנוף, ומכבש בורג. מפעלים מודרניים יותר משתמשים במכבשים הידראוליים ובמערבלים. במהלך הכבישה יוצאים מהפרי מים ושמן המופרדים לאחר מכן. הפרדת השמן מהמים נעשית כיום באמצעות צנטרפוגות, בעבר נעשתה על ידי המתנה שהשמן יצוף על המים. כבישה נחשבת קרה אם הטמפרטורה של השמן בתהליך אינה עולה על 30 מעלות צלזיוס. מסחרית, ההגדרות משתנות ממדינה למדינה בטווח של מעלות בודדות. במדינות שונות קיימת תקינה ואסדרה הקובעת מהו שמן כתית ורמות איכות שונות. תהליך הכבישה הקרה ממצה בצורה הטובה ביותר את החומרים התזונתיים בפרי, במיוחד את הוויטמינים ונוגדי חימצון. התהליך מתבצע ללא שימוש בממסים. שמן שעבר כבישה קרה שומר על צבע, טעם וריח בולטים. שמן כתית שלא עבר סינון עשוי להיות עכור, אך הדבר אינו פוגע בתכונותיו. לשמנים בכבישה קרה נקודת עשן גבוהה. ככל שהחומציות של שמן כתית נמוכה יותר, נחשב השמן איכותי יותר. שימוש יעיל בשמני כתית נעשה כתיבול בסלטים וכבסיס לרטבים קרים. שמני כתית נחשבים כבסיס טוב להכנת מיונז. במטבח הסיני מקובל להוסיף שמן שומשום למנות לפני הגשתן על מנת לתת למנה את הניחוח האופייני. על מנת לשמור על הערכים התזונתיים במזון שמכיל שמן כתית מומלץ שלא להעבירו תהליך חימום. ניתן, למשל, לבשל את האוכל ולהוסיף אליו את השמן רק לאחר התקררותו או מיד לפני ההגשה. כך גם מנוצלים הטעם והריח הייחודיים לשמן. עם זאת, בגלל נקודת העשן הגבוהה נותן שמן כתית תוצאות טובות מאוד בטיגון (אך תוך ויתור על הערכים התזונתיים). שמני מאכל נפוצים בכבישה קרה הם שמן זית, שומשום, קוקוס, בוטנים, אבוקדו, שקדים, זרעי ענבים, קנאביס. שמנים נוספים המופקים בכבישה קרה משמשים בארומתרפיה (למשל שמן חוחובה, מרווה, אקליפטוס ועוד). https://lib.cet.ac.il/pages/item.asp?item=4052 https://eureka.org.il/item/56377/מהו-בית-הבד-בו-מיוצר-שמן-הזית regev, מילון מונחים שמן זית ישראלי - ענף הזית, באתר ענף הזית במועצת הצמחים, ‏2017-07-13 https://www.health.gov.il/NewsAndEvents/SpokemanMesseges/Pages/19122019_3.aspx